rlitschk/wikidir huggingface dataset:
Kim Ki-nam (Hangul 김기남; * 28. August 1929 in Wonsan; † 7. Mai 2024) weer en noordkoreaanschen Politiker un Diplomaat. He weer de Viez-Vörsitter von dat Komitee för dat freedvulle Verenigen von dat Vaderland. Kim is 1929 in Wonsan boren un hett de Mangyongdae-School, de Kim-Il-sung-Universität un de Universität Moskau besöcht. Von November 1977 af an weer he Liddmaat von’n Böversten Volksraad. He is de Bröer vun Kim Yong-nam. N. Korea's ex-propaganda chief Kim Ki-nam dies at 94: KCNA, Yonhap, 8. Mai 2024
Songun is blangen Juche een von de Leidlienen von’n Staat Noordkorea. Songun bedüüdt soveel as dat Militär geiht vör (선 son=toeerst, 군 gun=Armee). Na disse Leidlien hett de Koreaansche Volksarmee Vörrang un Ressourcen warrt vör allen för dat Militär praatstellt. De Grundlaag för de Leidlien is dat Bild, dat Noordkorea dör de imperialistischen Staten USA un Japan un jemehr „Marionettenstaat“ Süüdkorea bedroht warrt un dat bloot en stark Militär dor för sorgen kann, dat Noordkorea bestahn blieven kann. Disse Staatsdoktrin is 1995 offiziell worrn, nadem de Sowjetunion as wichtigen Verbünnten tohoopfullen is un Kim Il-sung 1994 doodbleven weer.
Daily NK is en Webbladd, dat vör allen to Themen över Noordkorea berichten deit. Bedreven warrt dat ut Seoul in Süüdkorea von Gegners von de Regeren in Pjöngjang. De Rutgever is Han Ki-hong. Anfungen hett de Websteed in’n Dezember 2004. Dat Bladd sett op Informanten binnen Noordkorea, de faken mit chineesch Mobiltelefoons an de koreaansch-chineesch Grenz över dat chineesch Telefoonnett jemehr Infos na Süüdkorea wiedergeevt. Aver ok de offiziellen Medien in Noordkorea sünd en wichtigen Born. Dat Bladd schrifft vör allen op Koreaansch, aver ok op Engelsch, Chineesch un Japaansch. Themenfokus sünd Demokratie, Minschenrechten etc. Websteed von Daily NK (koreaansch, engelsch, chineesch, japaansch)
Joseph William „Joe“ Frazier (* 12. Januar 1944 in Beaufort, South Carolina; † 7. November 2011 in Philadelphia, Pennsylvania) is en US-amerikaanschen Boxer ween. He weer Weltmeester in’t Swaargewicht. Sien Ökelnaam as Boxer weer Smokin’ Joe (Vulldamp-Joe). Frazier is de eerste Boxer ween, de as en Amateur de Goldmedaille bi de Olympschen Speele in’t Swaargewicht wunnen hett (1964 in Tokio) un achterna as Profi den Titel in’t Swaargewicht hoolt hett (1970). Den Welttitel hett Frazier in en Gefecht gegen Jimmy Ellis wunnen. Later hett he den avers an George Foreman wedder verlaren. Siene dree Wettstriede gegen Muhammad Ali höört to de afsluuten Klassikers mank de Swaargewicht-Wettstriede. 1990 is Frazier in de International Boxing Hall of Fame upnahmen wurrn. He is an’n 7. November 2011 an Leverkrebs sturven. sueddeutsche.de [1]
Gene Sedric, eegentlich Eugene Hall Sedric, (* 17. Juni 1907 in St. Louis; † 3. April 1963 in New York City) weer en US-amerikaansch Tenorsaxophonist un Klarinettist. He weer de Söhn vun den Ragtimepianisten Paul „Can Can“ Sedric. Bevör he 1934 bi Fats Waller einsteeg, harr he all en lütt Musikerkarriere achter sück, harr bi Charlie Creath (1922), in den Vergnögensdamperbands vun Fate Marable un Dewey Jackson, dornah in de Big Bands bi Sam Wooding (1923 bit 1934) un Fletcher Henderson speelt. 1938 entstunnen eerstmals Upnahmen ünner eegen Naam; 1943 harr he en eegen Band. In de 1940er Johren hett he ok mit Jimmy McPartland, Bobby Hackett un Phil Moore arbeit. In de 1950er Johren hett he ünner annern mit Mezz Mezzrow (1953 in Frankriek, wo he för dat Label Swing upnehm) un Conrad Janis arbeit. Sedric gull as Meester vun den „Big Sound“, un weer de Klarinettenlehrer vun den berühmten Laien-Jazzer Woody Allen. Gene Sedric 1938–1947 (Classics) Carlo Bohländer u. a.: Reclams Jazzführer. Reclam, Stuttgart 1989 Richard Cook und Brian Morton: The Penguin Guide to Jazz Recordings. 8. Uplaag, Penguin, London 2006, ISBN 0-141-02327-9 DNB-Katalog Personennaamdatei
De Sosialistisk Venstreparti (afkört: SV, op platt: Sozialistische Linkspartei) is en politische Partei vun Norwegen, de 1975 ut de sozialdemokraatschen Sosialistisk Folkeparti grünnt worrn is. Bi disse Parteigrünnen hett de Ansicht en Rull speelt, dat de Arbeiderparti in de Binnenpolitik kuum mehr sozialistische Standpunkten verfolgen de. In’t Johr 1977 hett sik de Partei mit Deelen ut de Norges Kommunistiske Parti tosamendoon. De Sosialistisk Venstreparti steiht düütlich links vun de Arbeiderparti un sütt sik sülvst as root-gröne Partei. De SV billt siet 2005 tohopen mit de sozialdemokraatschen Arbeiderparti un de zentristisch-agraarsche Senterparti de Regeeren vun Norwegen. Berit Ås 1975–1976 Berge Furre 1977–1983 Theo Koritzinsky 1983–1987 Erik Solheim 1987–1997 Kristin Halvorsen 1997–2012 Audun Lysbakken 2012–aktuell Offizielle Websteed
Arbeiderpartei betekent Arbeiderpartei, allgemeen en politische Partei, de de Intressen vun de Arbeiders wohrt, Kurdische Arbeiderpartei (PKK), en kurdsche Terrororganisatschoon, Belgische Werkliedenpartij, Arbeiderpartei vun Belgien, Partido dos Trabalhadores, Arbeiderpartei vun Brasilien, Sakartvelos Leiboristuli Partia, Arbeiterpartei vun Georgien, Labour Party, Arbeiderpartei vun Grootbritannien, Partij van de Arbeid, Arbeiderpartei vun de Nedderlannen, Arbeiderpartiet, Arbeiderpartei vun Norwegen, İşçi Partisi, Arbeiderpartei vun de Törkie, Kommunistische Arbeiderpartei vun Düütschland (KAPD), en ehmolige Partei in Düütschland, Natschonalsozialistische Düütsche Arbeiterpartei (NSDAP), en ehmolige Partei in Düütschland, Sozialdemokraatsche Arbeiderpartei (SDAP), en ehmolige Partei in Düütschland, SAP, en ehmolige Partei in Düütschland, SADP, en ehmolige Partei in Düütschland, Düütsche Arbeiderpartei, en ehmolige Lüttpartei in Düütschland, Düütsche Arbeiderpartei, en ehmolige Partei in Öösterriek-Ungarn, Polska Zjednoczona Partia Robotnicza, de ehmolige poolsche vereenigte Arbeiderpartei, Sozialdemokraatsche Arbeiderpartei vun Russland, en ehmolige Partei in Russland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(308635) 2005 YU55 is en eerdneegen un för de Eer mööglicherwies gefährlichen Asteroid vun’n Apollo-Tyyp. De Asteroid weer an’n 28. Dezember 2005 in’n Rahmen vun dat Spacewatch-Projekt dör Robert S. McMillan an de Steward-Steernwacht vun de Kitt-Peak-Natschonalsteernwacht op’n Kitt Peak in Arizona opdeckt. Sien Dörmeter warrt mit ruchweg 400 m angeven. He is an’n 8. November 2011 gegen 23:28 UT in ruchweg den 0,85-facken Afstand twüschen Eer un Maand an de Eer vörbiflagen. De Asteroid is in’n Februar 2010 mit den Weert 1 op de Turiner Skala angeven worrn, wat bedüüt, dat he dicht an de Eer vörbiflüggt, aver kenn sünnere Gefohr mit sik bringt. De Nauigkeit för’t Bereken vun de Ümloopbahn is dör en Beobachten an’n 19. April 2010 dör de Arecibo-Steernwacht noch mol düütlich verbetert worrn. Dordör kann utslaten warrn, dat de Asteroid binnen de nächsten hunnert Johren mit de Eer tosamenstöten künn. Vun de Sentry-List is de Asteroid dorna streken worrn. De Bahn warrt dör de NASA ok mit Antennen vun’n Goldstone Deep Space Communications Complex verfolgt. Wietere Daten warrt ünner annern över de Anlagen Green-Bank, Very Large Array un Infrared Telescope Facility sammelt. Sien lüttsten Afstand harr he bi sien Vörbiflegen 2011 an’n 8. November gegen
Thomas Wright Waller (* 21. Mai 1904 in Harlem, New York; † 15. Dezember 1943 in den Santa-Fé-Express in Hööcht vun Kansas City an en Lungenentzündung) weer en bekannt Jazz-Pianist, -Komponist un -Singer. De, vun wegen dat he so dick weer, Fats nömmt Jazzmusiker har groot Bedüüden in de Entwickeln vun den fröhen Jazz Anfang vun de 1920 Johren to’n Swing vun de 1930er un 1940er Johren. Fats fung sien Karriere in jung Jahren as Kino-Organist an. James P. Johnson, de den Harlem-Stride-Pianostil meesterhaft beherrschen dee, hett sück dat jung Talent annommen, geev de sien Jazz-Piano-Stil den eersten Schleep un hett hüm in de Jazz-Szene vun Harlem inführt. Sien Mentoren James P.Johnson un Willie „The Lion“ Smith wurrn in de Loop vun de Tiet vun Waller sülvst in de Rull as bedüüdenst Harlem-Stride-Pianisten aflööst. Blangen Solo-Upnahmen up Plaat un Pianola-Rull wuss sien Bekanntheit as Star vun de Rent-Partys in Harlem un as Begleiter vun beröhmt Blues-Singerinnen. Överhoopt is de Völtall un de Oord vun de Besetten mit de Waller in de eerst Johren vun sien Plattenkarriere upnehmen dee, en Speegel vun de enorm Experimenteerfreud un Kreativität vun de Jazzer vun disse fröh Johren. 1924 funn he in Andy Razaf den
De Heidelbarger Katechissen (lat. Catechesis Palatina) is de Katechissen vun de Reformeerte Karken, de in de ganze Welt an’n meisten bruukt warrt. He is tohopen stellt wurrn in dat Johr 1563 dör Zacharias Ursinus. De harr dormols vun Kurförst Frederik III. vun de Palz den Updrag kregen, sik an de Arbeit to maken. Rutkamen is he toeerst up Hoochdüütsch in Heidelbarg unner den Titel Catechismus oder christlicher Vndericht, wie der in Kirchen vnd Schulen der Churfürstlichen Pfaltz getrieben wirdt. De Katechissen is en Book for den Unnerricht in Karken un Scholen un togliek en Bekenntnisschrift un en Troost- un Gebeedbook. For allerhand Predigten un christliche Schriften is he de Grundlaag ween. Toeerst is de Heidelbarger Katechissen de Katechissen for de reformeerte Karken in de Kurpalz ween. Frederik II. harr dor 1545/46 de Reformatschoon inföhrt. Dat duer avers nich lang, dor hett de düütsche Kaiser de Reformatschoon wedder torüch dreiht. As 1555 de Religionsfreden vun Augsborg slaten wurrn weer, konn de nee Kurförst Ottheinrich bigohn un 1556 de Reformatschoon wedder inföhren. Man he is al 1559 sturven. So konn he dat Wark nich toenne bringen un dat geev Striet un allerhand Dör’nanner in de dore Karken. Dor hett denn sien Nafolger
Luigi Volta (* 27. Juli 1876 in Como; † 7. Oktober 1952 in Mailand) weer en italieensch Astronom un Asteroidenopdecker. 1898 hett he en Studium vun de Mathematik an de Universität Pavia afslooten un hett dornah an de Steernwachten in Mailand, Turin un Heidelbarg arbeit. 1925 wurr he to’n Perfesser an de Universität Turin beroopen un övernehm de Leitung vun dat Observatorium vun de Universität. Dor hett he in de Tietruum van 1928 bit 1934 all tosommen 5 Asteroiden opdeckt. 1941 wessel he nah Mailand un övernehm de Leitung vun dat Osservatorio Astronomico di Brera in Brera un Merate, bit he 1951 in Pension gung. Volta weer lang Johren Präsident vun de Italieensch Astonomischen Sellschopp (Società Astronomica Italiana). Lutz D. Schmadel: Dictionary of Minor Planet Names. 5th ed. Springer, Berlin 2003, ISBN 3-540-00238-3 (engelsch) [Vöransicht bi Google Book Search] Minor Planet Discoverers
Le premier jour du reste de ta vie is de Titel vun en franzööschen Speelfilm vun den Speelbaas Rémi Bezançon ut dat Johr 2008. Bezançon hett für disse Tragikummedie ok sülvst dat Dreihbook schreven un gifft in sien Film Bericht över de Liddmaten vun en Familie ut de franzööschen Middelschicht. Jede Person is dorbi en Dag todacht, de as Bispeel deent. De Film is vun de franzööschen Produkschoonssellschop Mandarin Films in Tosamenarbeit ünner annern mit Canal+ un France 2 produzeert worrn. De Film deelt sik in fief Afsneden, wobi jede dorvun een vun de fief Familienliddmaten in’n Middelpunkt stellen deit. To Anfang warrt en Collage vun Videoopteken un Familienbiller wiest, de Vergnöögtheit un Freid vermiddeln doot. De Taxifohrer Robert Duval leevt tosamen mit sien Fro Marie-Jeanne un jemehr Kinner Albert, Raphaël un de 10johrige Fleur in en Huus in de Vörstadt, de vun den Opa finanzeert warrt. Bi en Striet, bi den dat dorüm geiht, wat de kranke Hund inschläfert warrn schall oder nich, sett sik Albert dör un föhrt mit den Hund na’n Veehdokter. Korte Tiet dorna tütt he ut dat Huus ut in en Wahnung vun’t Miethuus vun sien Opa, för de he nix betahlen mutt. Gliektietig hett
Bassenfleet (hoochdüütsch Bassenfleth) is en Dörp in de Gemeen Hullern-Twielenfleth, Samtgemeen Lüh in’n Landkreis Stood, Neddersassen. Dat Dörp liggt in Oolland an de Elv. Good kennt is de Oort vör allen ok för sien Sandstrand an de Elv. De Naveröörd sünd Stodersand in’n Noordwesten, Twielenfleet in’n Oosten, Hullern in’n Süüdoosten, Speersoort in’n Süden un Wöhrn in’n Westen. Bassenfleet weer fröher de Seet von de Adelsfamilie von Plaat. De Oort weer vör 1885 Deel von dat Amt Jörk un weer denn in’n Kreis Jörk. 1932 is dat an’n Landkreis Stood kamen. In’n Eersten Weltkrieg sünd negen Soldaten ut Bassenfleet fullen oder vermisst. En Denkmaal för de Bassenfleter Fullenen ut de twee Weltkrieg’ steiht bi’n Karkhoff in Twielenfleet. Bi Bassenfleet steiht dat Kernkraftwark Stood, dat von 1972 bet 2003 lopen is un nu afbraken warrt. Von 1962 bet in de Johren 1980 lööp dor ok dat Kraftwerk Schilling, dat mit Swoorööl bööt worrn is. För Bassenfleet is de freewillige Füürwehr Hullern-Twielenfleet (grünnt 1891) mit tostännig. Bet 2002 harr de Oort en egen Löschgrupp un Sprüttenhuus. Bassenfleet is en Stratendörp an de Kreisstraat 32. In’n Westen löppt de Straat na Speersoort an de Landsstraat 140 un na Wöhrn an de Landsstraat 111 un
Dit Woort hett noch annere Bedüden: kiek dorför ünner Wohlers (Familiennaam). Wohlers is en Dörp in de Gemeen Brest, Samtgemeen Harsfeld, in’n Landkreis Stood, Neddersassen. Bi Wohlers höört ok de Oortsdeel Lüttjen Wohlers mit bi. De Oort liggt op de Stoder Geest. In’n Süden von dat Dörp hett de Twiest ehren Born. Dat Water ut dat Dörp sülvs flütt aver över’n Wohlerster Beek na de Au hen af. In’n Noordwesten liggt dat Naturschuulrebeed In’n Tadel. De Naveröörd sünd Brest in’n Noorden, Doosthoff un Bargst in’n Noordoosten, Kokerbeek in’n Oosten, Bookholt un Ohlers in’n Süüdoosten, Örsdörp in’n Süden, Winnerswohl in’n Süüdwesten un Lüttjen Wohlers, Lüttjen Reith un Reith in’n Westen. Toeerst in de Oorkunnen kummt de Oort 971 as Waldersdi vör. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hollenbeek in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Harsfeld in’n Kanton Hornborg. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. De Gemeen Wohlers weer von 1964
Marco Marcato (* 11. Februar 1984 in San Donà di Piave) is en italieensch Radrennfohrer. Marco Marcato fung sien Karriere 2005 bi dat italieensch Radsportteam Androni Giocattoli-3C Casalinghi an. In sien eerst Johr kunn he gliek en Deelstreck bi de Slowenien-Rundfohrt up sien Naam schrieven. Een Johr later wunn he een Deelstück bi de Vuelta a Chihuahua in Mexiko. 2007 fohr Marcato för dat Professional Continental Team L.P.R.. Bi den Grand Prix Pino Cerami keem he up den tweeten Platz un bi de Rhienland-Palz-Rundfohrt keem he up Platz söben rin. Sien bitlang gröttste Spood weer aber woll de Sieg bi de Tour de Vendée 2011. In dat Johr dorup wunn he dat Rennen Paris–Tours. 2005 een Deelstreck Slowenien-Rundfohrt 2006 een Deelstreck Vuelta a Chihuahua 2007 een Deelstreck Irland-Rundfohrt 2010 Platz 2 Giro di Toscana Platz 2 Coppa Sabatini Platz 8 Amstel Gold Race 2011 Platz 2 Etoile de Bessèges Platz 2 GP Pino Cerami Gesamtsieger Tour de Vendée Platz 2 Paris–Tours 2012 een Deelstreck Etoile de Bessèges Gesamtsieger Paris–Tours 2005 Androni Giocattoli-3C Casalinghi 2006 Androni Giocattoli-3C Casalinghi 2007 Team L.P.R. 2008 Cycle Collstrop 2009 Vacansoleil 2010 Vacansoleil 2011 Vacansoleil 2012 Vacansoleil-DCM 2013 Vacansoleil-DCM 2014 Cannondale 2015 Wanty-Groupe Gobert 2016 Wanty-Groupe
Dat Hunkels oder Kabuus, lat. capsula nucleorum mali, is de Deel in de Midden vun Appels oder Beren, de normolerwiese nich miteten warrt. In't Hunkels sitt de Saat in. Na de Wetenschop vun de Botanik is dat Kabuus en Kranz vun Huutfrüchte (bi Appels fief, bi Beren veer). Um dat Hunkels umto sitt dat Fruchtfleesch, dat vun de Schienfrücht (Appels oder Beren) ehren Blötenbodden produzeert warrt. Bi de so nömmten Steenappels sitt dor keen Huutfrüchte mit weeke Huut in, man dor sitt harte Nöte in dat Fruchtfleesch. Lipperland: Hünkelbeun Ollenborg: Hunkebunk un Kabuus (Hermann Böning) Bremen: Kabuus (neven Hunkels) Dithmarschen: Hüüschen un Koornhuus (Peter Neuber) Noordneddersassen: Appelkappel (Up de hoochdüütsche WP), Karnhuus (Sass), Hüüschen (Sass), Hüüsken (Sass), Sprall (Sass) Sunst noch: Hunkpost ([1]) Hunkels. Mehr Biller, Videos oder Audiodateien to’t Thema gifft dat bi Wikimedia Commons.
Kabuus betekent Kabuus, dat binnerste vun Appels un Beren, dat meist nich miteten warrt, Kabuus, en Kohlsoort, Kabuus, en Schippsköök, Qabus, en araabschen Naam. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kabus betekent annere Schrievwies för Kabuus. Kabus is de Familiennaam von Christine Kabus (* 1964), düütsche Schrieversche un Dreihbookschrieverin, Dieter B. Kabus (1941–1993), düütschen Pastoor un Schriever, Petra Kabus (1963–2013), düütsche Germanistin, Schrieversche un Lektorin, Ronny Kabus (1947–2022), düütschen Historiker un Museumswetenschopper, Siegfried Kabus (* 1923), düütschen Hoochstaapler, Natschonaalsozialist un Terrorist, Sylvia Kabus (* 1952), düütsche Speelbaasfro, Schrieversche un Journalistin, Wilhelm Kabus (1918–1996), düütschen Politiker. Kiek ok bi: Cabus, Kabos. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bernie Glow (* 6. Februar 1926 in New York; † 8. Mai 1982 ok dor) weer en US-amerikaansch Jazztrompeter vun den Swing un den Modern Jazz. Glow fung mit negen Johr an, Trompete to spelen. He hett bi Max Schlossberg studeert, de bi de New York Philharmoniker speel. Ünner den Infloot vun Glow sien russ’schen Grootvader Sam Finkel wurr Glow bald to en vun de eerst Trompetenspeler in en regulär Orchester. In sien Highschool-Tiet speel Bernie Glow mit künftig Jazzgrötten as Stan Getz, Shorty Rogers un George Wallington. Glow wurr in disse Tiet vun de Upnahmen vun Snooky Young mit de Jimmy Lunceford Band as ok vun Billy Butterfield in Benny Goodman sien Band beinfloot. Nah dat Enn‘ vun de Highschool tour de sössteihn Johr old Glow en Johr lang mit dat Richard Himber Orchestra. In‘ Ansluss doran hett he eerst bi Xavier Cugat un denn mit Raymond Scott bi de CBS-Radiostatschoon arbeit. 1945/46 speel he de Lead-Trompete in Artie Shaw sien Band, dornah bi Boyd Raeburn. In 1949 weer he mit Woody Herman sien legendär "Second Herd" up Tournee. In den fröhen 1950er Johren speel Glow in Big Bands, Latin-Bands un Danz-Orchesters, is in Manhattan in Theatern, Dance halls,
Pierre Gaviniès (Gavinies; * 11. Mai 1728 in Bordeaux; † 8. September 1800 in Paris), weer en franzöösch Vigelienspeler un Komponist. Gaviniès weer de Söhn vun en Vigelienbauer un en vun de bedüüdenst franzöösch Vigelienspelerpersönlichkeiten vun dat 18. Johrhunnert. All mit datteihn Johren keem he all groot herut an de Siet vun den l'Abbé le fils nömmt Joseph-Barnabé Saint-Sevin (1727-1803) in en Duo vun Jean-Marie Leclair in de Concerts Spirituels. In ganz jung Johren hörr he to de bannig fraagt Virtuosen in Paris, he kunn sück dat sogor leisten, den Deenst in de königlich Kapell aftolehnen. As jung Kerl wurr he wegen en Affaire mit en adlig Hoffdaam to en een Johr lang Gefängnisstraaf veroordeelt. In de sösstiger Johren vun dat 18. Johrhunnert funnen sien Kompositschonen, sien Konzerte un sien Schölers en Tospröök ahn Bispeel. Hüm verbunn en langjohrig un fruchtbor Tosommenarbeitn mit den Concerts Spirituels, deren Leitung he van 1773 bit 1777 mit François-Joseph Gossec un Simon Leduc (1742-1777) inneharr. In disse Periood beleev de Sinfonie concertante ehrn Hööchpunkt. Giovanni Battista Viotti hett hüm in vull Anerkennung sogor as den „franzööschen Tartini“ betekent. Sien Sonaten hett he in barocker Traditschoon blots mit bezifferten Bass versehn schreven. Disse Kompositschonen stellen
Ingeborg Margrethe Nilsson (* 23. November 1924 in Oslo; † 3. Februar 1995 ok dor) weer en norweegsch Ieskunstlöperin. Se weer 1953 un 1954 norweegsch Meester in de Eenzelkonkurrenz und wunn tosommen mit hör Partner Reidar Børjeson den norweegsch Titel in’t Paarloop in de Johren 1956 bit 1959. Se hett denn ok an de Olympisch Winterspelen 1952 deelnommen un keem in de Eenzelkonkurrenz up Platz 24. Bis Eenzelweltmeesterschapen hett se 1947 den 15. Platz und 1954 Platz 24 beleggt. 1950 keem se bi de Europameesterschapen up Platz 15. Nilsson bi Sports-Reference.com (engelsch)
Dat Hertzsprung-Russell-Diagramm (kort ok HR-Diagramm oder HRD) warrt in de Astronomie bruukt un wiest groff de Verdelen vun de Steerns un jemehr Entwicklen. Dorto warrt de Spektraltyyp över de afsluute Helligkeit opdragen, wat bi noog Weerten op en tyypsche lienenordige Verdelen föhrt. Dat HR-Diagramm is 1913 vun Henry Norris Russell utklamüstert worrn un baseert op Arbeiden vun Ejnar Hertzsprung. Hööftartikel: Hööftreeg De meisten Steerns leegt in dat Hertzsprung-Russeldiagramm in dat Rebeet vun de Hööftreeg, de sik vun de O-Steerns mit en afsluute Helligkeit vun ruchweg Magnitude -6 bit to de M-Steerns mit en afsluute Helligkeit vun Magnitude 9-16 tütt. De Hööftreeg billt de Lüüchtkraftklass V. Ok de Sünn is en Steern vun de Hööftreeg. Se hett de Spektralklass G2. Annere Hööftregensteerns sünd to’n Bispeel Vega (A0) oder Sirius (A1). En tweeten Twieg, de vun vele Steerns beleggt waart, geiht vun de Spektralklass G0 bit M mit afsluute Helligkeiten üm de Magnitude 0. In’n Vergliek to de Steerns op de Hööftreeg, de de glieken Spektralklassen hebbt – dat heet, se hebbt de glieken Temperaturen und Flachenhelligkeiten – wiest disse Steerns en gröttere afsluute Helligkeit un dormit en gröttere Böverflach. Se hebbt also en grötteren Dörmeter as de Hööftregensteerns un warrt as
Miegsüür (in’n klinischen Bruuk faken HS afkört, aver nich mit Miegstoff to verwesseln) is dat Endprodukt bi’n Afbo vun Nukleinsüür (nipp un nau: de Afbo vun Purinbasen) bi en grote Tall vun Deerten as to’n Bispeel bi Reptilen, Vagels, Apen oder Minschen. De Reptilen un Vagels warrt ok Aminosüren in Miegsüür afboet. De Solten vun de Miegsüür heet Uraten. As 2,6,8-Trihydroxypurin is de Miegsüür ut en aromaatschen Sössring obboet, an den sik en Fiefring ansluten deit. In de Ringstruktur warrt de Kohlenstoff-Atomen 1,3,7 un 9 dör Stickstoffatomen substitueert. An de Kohlenstoffatomen 2, 6 un 8 sünd Hydroxy- (Lactimform) oder Oxo-Gruppen (Lactamform) bunnen. Miegsüür billt witte Kristallen ahn Röök, de af 300 °C smölt. De Stoff kummt in twee tautomere Formen vör, as de Strukturformel wiest. As swacke Süür is de Miegsüür blots slecht in protoneerten Tostand löslich (to’n Bispeel in Water), dorgegen goot in Basen. Ok de Alkalisolten (sünners Lithium) hebbt en betere Löslichkeit in Water. De Miegsüürandeel lett sik in’n Enzymtest dör Photometrie ünner Verwennen vun de Uratoxidase un en Absorpschoon in’t Rebeet vun 290 nm meten. En annern Nawies, de begäng is, geiht över dat Indampen vun de Miegsüür mit kunzentreerte Salpetersüür un Versetten mit Ammoniak-Lösen in de